
CANLLAWIAU ASESU RISG IECHYD PERSONOL COVID-19 MYFYRIWR

Mae’r canllawiau hyn ar gyfer cydlynwyr lleoliadau neu staff eraill yn yr Athrofeydd sy’n cynorthwyo â lleoliadau myfyrwyr. Mae’n ofynnol i fyfyrwyr gwblhau Asesiad Risg Unigol COVID-19 cyn iddynt fynd ar leoliad. Wrth gwblhau’r asesiad risg bydd myfyrwyr yn dod o fewn un o’r tri grŵp canlynol:
1. GRŴP UN Pobl sy’n Eithriadol o Agored i Niwed yn Glinigol (Risg Uchel Iawn)
Pobl sy’n eithriadol o agored i niwed yw’r rheini sydd eisoes ag un neu ragor o’r cyflyrau iechyd difrifol a hirdymor sydd wedi’u rhestru isod:
	· pobl sydd wedi cael trawsblaniad organ solet 

	· pobl â mathau penodol o ganser:

	− pobl â chanser sydd ar hyn o bryd yn derbyn triniaeth cemotherapi weithredol neu radiotherapi radical ar gyfer canser yr ysgyfaint 

	− pobl â chanser y gwaed neu fêr esgyrn megis lewcemia, lymffoma neu myeloma, ni waeth ym mha gyfnod o'u triniaeth y maent 

	− pobl sy’n cael imiwnotherapi neu driniaethau eraill parhaus â gwrthgyrff ar gyfer canser

	− pobl sy’n cael triniaethau canser eraill wedi’u targedu a all effeithio ar y system imiwnedd, fel atalyddion cinasau proteinau neu atalyddion PARP

	− pobl sydd wedi cael trawsblaniad mêr esgyrn neu drawsblaniad bôn-gelloedd yn y 6 mis diwethaf, neu sy’n dal i gymryd cyffuriau atal imiwnedd

	· pobl â chyflyrau anadlol difrifol megis pob ffeibrosis systig, asthma difrifol a Chlefyd Rhwystrol Cronig difrifol yr Ysgyfaint (COPD)

	· pobl â chlefyd difrifol mewn un organ (e.e. clefyd yr Afu/Iau, clefyd cardiofasgwlaidd, clefyd Arennol, clefyd Niwrolegol)

	· pobl â chlefydau anghyffredin a gwallau cynhenid mewn metabolaeth sy’n cynyddu’r risg o heintiau yn sylweddol (megis Diffyg Imiwnedd Cyfun Difrifol (SCID), clefyd y crymangelloedd mewn unigolion homosygaidd)

	· pobl ar therapïau atal imiwnedd sy’n ddigon i gynyddu’r risg o haint yn sylweddol

	· menywod beichiog sydd â graddau sylweddol o glefyd y galon, boed yn glefyd cynhenid neu fel arall

	· plant hyd at 18 oed sydd â graddau sylweddol o glefyd y galon, boed yn glefyd cynhenid neu fel arall



2. GRŴP DAU Pobl sy’n Agored i Niwed yn Glinigol (Risg Ganolig/Uwch)
Pobl sy’n agored i niwed yw’r rheini sy’n bodloni un neu ragor o’r amodau isod:
	· 70 oed neu hŷn (waeth beth fo’r cyflyrau meddygol)

	· dan 70 oed gyda chyflwr iechyd sylfaenol yn y rhestr isod (h.y. unrhyw un sy’n cael cyfarwyddyd i gael brechiad rhag y ffliw fel oedolyn bob blwyddyn am resymau meddygol):

	− clefydau anadlol cronig (hirdymor), megis asthma, clefyd rhwystrol cronig yr ysgyfaint (COPD), emffysema neu broncitis

	− clefyd cronig y galon, megis methiant y galon

	− clefyd cronig yr arennau

	− clefyd cronig yr afu, megis hepatitis

	− cyflyrau niwrolegol cronig, megis clefyd Parkinson, clefyd niwronau motor, sglerosis ymledol (MS), anabledd dysgu neu barlys yr ymennydd

	− diabetes

	− problemau gyda’ch dueg – er enghraifft, anemia cryman-gell neu os tynnwyd eich dueg

	− system imiwnedd wan o ganlyniad i gyflyrau megis HIV ac AIDS, neu feddyginiaethau megis tabledi steroid neu cemotherapi

	− dros eich pwysau’n ddifrifol (mynegai màs y corff (BMI) o 40 neu fwy)

	       − rheini sy’n feichiog


3. [bookmark: 3._RISK_ASSESSMENT_TOOL]OFFERYN ASESU RISG
Yn achos myfyrwyr nad ydynt yn naill ai Grŵp Un neu Grŵp Dau bydd angen iddynt gwblhau’r offeryn Asesu Risg COVID-19 a fydd yn rhoi sgôr iddynt. Gellir cwblhau hwn trwy ffurflen PL1k Asesu Risg Iechyd Personol Myfyriwr yn achos pob myfyriwr ac eithrio myfyrwyr sy’n astudio o fewn yr Athrofa Addysg a’r Dyniaethau, ag eithrio myfyrwyr Hyfforddi Athrawon, a ddylai gwblhau ffurflen ar-lein PL1l a myfyrwyr Hyfforddi Athrawon a ddylai gwblhau ffurflen ar-lein PL1m. Mae’r cwestiynau fel a ganlyn: 

	[bookmark: How_is_the_Risk_Assessment_Tool_used?]Oedran
Ymddengys fod Covid-19 yn cael mwy o effaith ar bobl sy’n hŷn
	50-59 oed (Sgôr o 1)

	
	60-69 oed (Sgôr o 2)

	
	Dros 70 oed (Sgôr o 4)

	Rhyw a bennwyd adeg eich geni
Yn enetigol, ymddengys fod Covid-19 yn cael mwy o effaith ar ddynion na menywod
	Menyw (Sgôr o 0)

	
	Dyn (Sgôr o 1)

	Ethnigrwydd
Ymddengys fod Covid-19 yn cael mwy o effaith ar bobl o rai cefndiroedd ethnig
	Mae dolen â gwybodaeth bellach am hyn ar gael yma.
Ydych chi’n ystyried eich hun yn aelod o grŵp BAME neu Hil gymysg? 
(Os ydych, sgôr o 1)

	Cyflyrau Iechyd sydd eisoes yn bodoli (Cydafiachedd) 
Ymddengys fod Covid-19 yn cael mwy o effaith os oes gennych gyflyrau iechyd eraill sydd eisoes yn bodoli. Efallai yr hoffech siarad â’ch Meddyg Teulu os nad ydych yn siŵr am y cwestiynau hyn
	Clefyd cardiofasgwlaidd
Ydych chi’n cael unrhyw driniaeth am Orbwysedd (pwysedd gwaed uchel), Ffibriliad Atrïaidd (cyfradd curiad y galon afreolaidd), Methiant y Galon, cnawdnychiant myocardiaidd blaenorol (wedi cael trawiad ar y galon), wedi cael strôc, neu Bwl Ischaemig Byrhoedlog (mân strôc)  
(Os ydych, sgôr o 1)

	
	Diabetes Mellitus Math 1 neu 2 
(Os ydych, sgôr o 1)

	
	Clefyd cronig yr ysgyfaint (gan gynnwys asthma, clefyd rhwystrol cronig yr ysgyfaint (COPD), clefyd interstitaidd yr ysgyfaint)  
(Os ydych, sgôr o 1)

	
	Clefyd cronig yr arennau (unrhyw gam 1-5)  
(Os ydych, sgôr o 1)

	
	Nodwedd y crymangelloedd, nodwedd Thalasaemia neu haemoglobinopathi arall  
(Os ydych, sgôr o 1)

	Gordewdra
Ymddengys fod Covid-19 yn cael mwy o effaith os ydych dros eich pwysau.
(Mae gwahaniaethau o ran BMI oherwydd astudiaethau sy’n nodi bod gan bobl Asiaidd risg uwch o glefydau sy’n gysylltiedig â phwysau ar BMI is)
Er mwyn cyfrifo’ch BMI, mae dolen yma i gyfrifiannell y GIG.

	Os yw eich BMI yn fwy na 30 NEU os yw eich mesuriad canol y corff fel a ganlyn:
· Dros 33 modfedd (84 cm) i Fenyw o gefndir De Asiaidd neu dros 34.5 modfedd (88cm) i Fenyw o gefndir gwyn neu BAME arall  
(Os felly, sgôr o 1)
· Dros 35 modfedd (89 cm) i Ddyn o gefndir De Asiaidd neu dros 40 modfedd (102cm) i Ddyn o gefndir gwyn neu BAME arall  
(Os felly, sgôr o 1)

	Hanes y Teulu
Ymddengys fod rhai pobl, yn enwedig gefeilliaid, yn fwy tueddol o gael Covid-19 am resymau teuluaidd
	Oes aelod o’ch teulu agosaf (rhiant dan 70 oed, brawd, chwaer, plentyn) wedi bod mewn Uned Therapi Dwys neu wedi marw â Covid-19?
(Os oes, sgôr o 1)





Sut mae’r Offeryn Asesu Risg yn cael ei ddefnyddio?
Anfonir ffurflenni a gyflwynir i’r Athrofa i’r cyfeiriad e-bost a gytunwyd. Yna dylid defnyddio’r Offeryn Asesu Risg i bennu pa Grŵp / Sgôr sy’n berthnasol i bob myfyriwr gan gymryd y camau gweithredu a awgrymir isod
Beth yw’r canlyniadau posibl?

	Grŵp/ Sgôr
	Camau

	Risg Uchel Iawn
Mae hwn yn fyfyriwr sydd naill ai wedi’i ddynodi yn Grŵp 1 (yn Eithriadol o Agored i Niwed yn Glinigol) neu sydd yn cwblhau’r offeryn asesu risg ac yn cael sgôr o 7 neu fwy.
	I fyfyrwyr sy’n dod o fewn y grŵp hwn mae risg uwch glir o salwch sylweddol gyda COVID-19.

O ganlyniad, dylai’r Athrofa drafod, gyda’r myfyriwr a sefydliad y lleoliad, i weld a oes modd lleihau risgiau’n briodol.  Dylai hyn gynnwys ystyriaeth o asesiad risg COVID y sefydliad sy’n lletya o ran delio ag unigolion risg uwch. Mae mesurau eraill i’w hystyried yn cynnwys lleihau rhyngweithio personol gan gynnwys addasiadau i’r mannau ble mae’r gwaith yn cael ei wneud, yr oriau a weithir, neu’r tasgau y mae’n ofynnol iddynt eu gwneud yn rhan o’u lleoliad.

Os bernir bod y risg i’r unigolyn sy’n mynychu’r lleoliad yn ormod, beth yw’r trefniant amgen y gellir ei gyflwyno i gefnogi’r myfyrwyr yn eu hastudiaethau.  

	Risg Uwch
Mae hwn yn fyfyriwr sydd naill ai wedi’i ddynodi yn Grŵp 2 (yn Agored i Niwed yn Glinigol) neu sydd yn cwblhau’r offeryn asesu risg ac yn cael sgôr rhwng 4 a 6.
	I fyfyrwyr sy’n dod o fewn y grŵp hwn, mae potensial o risg uwch o salwch sylweddol gyda COVID-19. 

O ganlyniad dylai’r Athrofa drafod, gyda’r myfyriwr a sefydliad y lleoliad, i weld beth y gellid cytuno arno i reoli’r risgiau a nodwyd. Dylai hyn gynnwys ystyriaeth o asesiad risg COVID y sefydliad sy’n lletya o ran delio ag unigolion risg uwch. Mae mesurau eraill i’w hystyried yn cynnwys lleihau rhyngweithio personol gan gynnwys addasiadau i’r mannau ble mae’r gwaith yn cael ei wneud, yr oriau a weithir, neu’r tasgau y mae’n ofynnol iddynt eu gwneud yn rhan o’u lleoliad.

	Risg Isel
Myfyriwr yw hwn nad yw’n dod o fewn Grŵp 1 (yn Eithriadol o Agored i Niwed yn Glinigol) neu Grŵp 2 (yn Agored i Niwed yn Glinigol) ac sydd â sgôr rhwng 0 a 3 ar yr offeryn asesu risg.
	Dylai myfyrwyr sy’n dod o fewn y grŵp hwn barhau â’r lleoliad a bydd yn ofynnol iddynt gadw at fesurau rheoli COVID-19 sefydliad y lleoliad.

